बिलासपुर. मौसम के खुलते ही न्यूनतम तापमान लगातार गिर रहा है और कड़ाके की ठंड पड़ रही है। शनिवार को शहर का पारा सामान्य से कम था। शहर के अलावा पेंड्रा में शीतलहर चल रही है। मौसम विभाग अगले 48 घंटे तक शीतलहर जारी रहने की बात कह रहा है।
शुक्रवार को शहर का न्यूनतम तापमान 9 डिसे दर्ज किया गया था, जो शनिवार को 2 डिसे गिरकर 7 डिसे पहुंच गया, जो सामान्य से कम है। पेंड्रा का पारा 4 डिसे रहा। पेंड्रा समेत शहर भी शीतलहर की चपेट में है। मौसम विभाग के अनुसार अभी दो दिनों तक मौसम शुष्क रहेगा। न्यूनतम तापमान में लगातार गिरावट दर्ज की जाएगी और कड़ाके की ठंड पड़ेगी। शनिवार को ठंड इतनी थी कि दोपहर की धूप से भी राहत नहीं मिल रही थी। ठंडी हवाएं चल रही थी। इस कारण ठंड बढ़ गई है। पूरे प्रदेश में सबसे कम तापमान अंबिकापुर में 3.4 डिसे दर्ज किया गया।
तापमान और गिरेगा
दो दिनों तक मौसम शुष्क रहेगा और तापमान में गिरावट दर्ज की जाएगी। इस बीच कुछ स्थानों का पारा 4 डिसे से भी घट सकता है।'' -एमएल साहू, निदेशक, मौसम विभाग
hin_Deva hin_Deva hin_Deva hin_Deva